**Møtereferatb**

|  |  |
| --- | --- |
| Til stede: | Roar Tobro, Anne Kristine Børresen, Lars Asle Einarsen, May Grete Sætran, Hilde Apneseth, Kari Skarholt (referent) |
| Forfall: | Thomas Ferstad, Lisbeth Aune |
| Kopi til: |  |
| Gjelder: | Styringsgruppemøte Gjenopprettingsprosjektet |
| Møtetid: | 0800-0900 | Møtested: | Teams |
| Signatur: |   |

Agenda:

**1) Innledning og status på arbeidet med gjenoppretting v/Anne Kristine​**

**Periodisk evaluering**

De to instituttlederne har fått et tydeligere ansvar når det gjelder periodisk evaluering. Denne evalueringen utføres nå av to komiteer med eksterne representanter ved de to historiemiljøene. Arbeidet avsluttes før sommerferien. Det er Historieprogrammet og Lektorprogrammet i historie som blir evaluert. Det er utarbeidet en prosessplan, som viser hvilke medvirkningsarenaer som skal etableres etter at evalueringen er avsluttet.

Basert på den periodiske evalueringen, kan det komme forslag til endringer av disiplinprogrammet. Lektorprogrammet har mye av disiplinprogrammet i seg, og kan bli berørt. Det er samtidig et behov for å gjøre noe med lektorprogrammet for å treffe behovet i skolen.

**Utvidete ledergruppemøter**

Det er etablert utvidete ledergruppemøter (møtes hver 14. dag) i gjenopprettingsarbeidet, og erfaringene er at disse møtene fungerer godt til å gjenopprette relasjoner. De fleste sakene har vært driftsoppgaver, men nå er det meste på plass når det gjelder drift. En ny sak dreier seg om utsettelse på master- og bacheloroppgave i felles studieprogram på tvers av de to instituttene. De to instituttene må samarbeide for å løse dette.

Medlemmene av styringsgruppa støtter forslaget om at instituttlederne overtar en større del av ansvaret for gjenopprettingsarbeidet, som Anne Kristine frem til nå har tatt hovedansvaret for.

**2) Mandat for evaluering av gjenopprettingsarbeidet**

Lars Asle gikk gjennom forslag til mandat for evaluering av gjenopprettingsarbeidet. Målet med evalueringen er at den skal bidra til læring i organisasjonen, og gjenoppretting av et fullt forsvarlig arbeidsmiljø ved de to historieinstituttene. Evalueringen innebærer blant annet å se på hva som er gjort av tiltak i gjenopprettingsarbeidet, og vurdere om det har hatt en effekt, og evt. hvilke effekter i forhold til målsettingene i mandatet. Evalueringen omfatter også organisering av historiemiljøene frem i tid. Fagmiljøene skal organiseres på den mest hensiktsmessige måten.

Evalueringen skal ha fokus på arbeidet som er gjort fra om med styrevedtaket 1.1 2020, som var den formelle oppstarten av arbeidet med mandatet for gjenopprettingsarbeidet.

Det skal gjennomføres en anbudskonkurranse, der ekstern leverandør/et uavhengig fagmiljø tildeles oppdraget. Leverandøren skal rapportere til direktør for organisasjon og infrastruktur.

Styringsgruppa diskuterte når evalueringsoppdraget bør lyses ut. Selve evalueringen bør starte i 2024.

Et prosjekt om fremtidig organisering av historiemiljøene planlegges fra våren 2024. Organiseringen må være i mål tidlig høst 2024.

Kommentarer og spørsmål fra styringsgruppa på forslag til mandat:

* Rektor vedtar mandatet med tidslinje i august
* Rekrutteringsprosessen for ny lederperiode må ses i sammenheng med fremtidig organisering av historiemiljøene. Våren 2025 er nye instituttledere ansatt (ny lederperiode), utlysning av dekanstillingene i august/september 2024.
* Styret er mottaker av evalueringen
* Hvem skal eie anskaffelsen/anbudskonkurransen?
* Kriterier for valg av leverandør gjennomgås: Pris, kvalitet, gjennomføringsevne, mm.
* Endre tidligere forslag til tidsplan for evalueringen – starte tidligere enn planlagt
* Styringsgruppa kan være referansegruppe? Eller en uavhengig referansegruppe?
* Behov for underveisrapportering fra leverandør?

Lars Asle sender et nytt utkast til mandat til styringsgruppa. Forslaget til mandat gjennomgås og ferdigbehandles på neste styringsgruppemøte 28. juni. Mandatet forankret i ledergruppa før 28. juni.